《绝尘轩》
宋代·李吕

生平雅不乐城市，背郭开轩喜再来。
烟淡山屏青未了，晴曛荷盖翠相挨。
倚风柔弱休栽柳，照水横斜乘种梅。
乘兴只应清坐好，此怀难向俗人开。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。